Det er vigtigt at være opmærksom på glatte veje i aften og nat efter en lunere solskinsdag i dag.

Solen stod flot og varmede på de sneklædte marker i dag. Det betyder desværre også, at det er vigtigt at være opmærksom, når man kører på vejene i aften, nat og frem til i morgen tidligt. Det er den smeltede sne, der bliver en udfordring og giver glatte veje. Temperaturerne i morgen vil ligge omkring -1, men med en kold østenvind, kan det ende med at føles ned til 6 til 7 frostgrader. Solen får lov at skinne en smule endnu de kommende dage, hvilket betyder, at der ikke skulle falde mere sne i denne omgang. Mandag, tirsdag og onsdag bliver flotte med solskin og lunere vejr.  Dog får vi kolder nætter, hvor temperaturerne i løbet af næste uge kommer helt ned på  4 til 8 frostgrader.